Nito Alves

Nito Alves (oikealta nimeltään Alves Bernardo BaptistaLara Pawson, Nito Alves: the teenage reincarnation of resistance in Angola The Guardian 3.10.2013, viitattu 5.10.2024 ; 1945–1977) oli angolalainen poliitikko ja komentaja, joka johti epäonnistunutta Angolan vallankaappausyritystä vuonna 1977. Hänen äärivasemmistolaiseen politiikkaansa vaikuttivat Enver Hoxhan kirjoitukset ja Mao Zedongin varhaiset kirjoitukset Kiinan luokkarakenteesta.Paul Fauvet, Angola: The Rise and Fall of Nito Alves Jstor 1977, viitattu 5.10.2024 Alves sai suosiota varsinkin urbaanin köyhälistön parissa. Alves aloitti vuonna 1965 salaisen toiminnan siirtomaaisäntiä vastaan ja eteni komentajaksi Angolan itsenäisyyssodassa. Hänellä ei ollut yliopistokoulutusta toisin kuin Agostinho Netolla ja eräillä muilla MPLA:n johtohahmoilla. Alves pääsi Angolan ensimmäiseksi sisäministeriksi sen itsenäistyttyä 11. marraskuuta 1975. Hän toimi tässä asemassa lokakuuhun 1976 saakka.Angola: Head of state apologises for executions after alleged 1977 coup Macau Business 27.5.2021, viitattu 5.10.2024 Tuolloin häntä syytettiin MPLA:n keskuskomitean tapaamisessa faktionalismista. Alves joutui erotetuksi politbyroosta, mutta hän pysyi keskuskomitean jäsenenä. Hän alkoi kuitenkin hänelle uskollisten luutnanttien tuella toteuttaa vallankaappaussuunnitelmaansa. Alves erotettiin MPLA:sta 21. toukokuuta 1977. 27\. toukokuuta 1977 Alvesin joukot ottivat haltuunsa radioaseman, vapauttivat Luandassa vankeja ja murhasivat seitsemän keskuskomitean jäsentä. Tapahtuman yhteyteen ajoitettuun mielenosoitukseen kuitenkin saapui vain noin viisisataa ihmistä. Ylivoimaiset enemmistöt Angolan vapautusjoukoista (FAPLA) ja sisäisen turvallisuuden DISA-joukoista olivat virallisen hallituksen puolella. Angolan asevoimat hajottivat mielenosoittajien joukon ja palauttivat radioaseman valtion hallintaan. Vallankaappausyrityksen tukahduttamisessa Agostinho Netolle uskollisia joukkoja tukivat Angolassa olleet kuubalaiset sotilaat. Alvesin rinnalla vallankaappausyritykseen osallistunut José Jacinto Van-Dúnem onnistui piileskelemään parin viikon ajan. Alves itse uskoi olevansa turvassa palatessaan kotiseudulleen Dembosin Piriin Pohjois-Angolaan. Hänet kuitenkin saatiin kiinni kuusi viikkoa myöhemmin ja luovutettiin Angolan vapautusjoukoille. Hänet teloitettiin.Anita Coulson, Time for Truth and Reconciliation in Angola Maka Angola 27.5.2022, viitattu 5.10.2024 Alvesin johtaman vallankaappausyrityksen jälkeen Angolassa suoritettiin kymmeniätuhansia ihmishenkiä vaatinut puhdistus, jonka uhreista suurimmalla osalla ei ollut yhteyksiä Alvesiin. Angolan presidentti João Lourenço pyysi tapahtumia anteeksi virallisesti 26. toukokuuta 2021.Mary Harper, Angola's 1977 massacre: Tragic twist for orphans of mass killings BBC 25.3.2023, viitattu 5.10.2024 2010-luvulla Angolassa oli saanut näkyvyyttä Nito Alves -niminen aktivisti, josta tutkivan journalisti Rafael Marques de Moraisin mukaan tuli José Eduardo dos Santosin hallinnon vastaisen protestiliikkeen ikoni. Sanojensa mukaan Alves joutui tappouhkausten kohteeksi pelkän nimensä takia. == Lähteet == Luokka:Angolalaiset poliitikot Luokka:Teloitetut Luokka:Vuonna 1945 syntyneet Luokka:Vuonna 1977 kuolleet